text: Noreg tapti fyri Spania eftir tvífalda longda leiktíð, og harvið hittast Danmark og Spania í hálvfinalu annað HM-endaspæli á rað. Svensku vertirnir bresta saman við Fraklandi.
text: #000002
text: Niklas Landin og danska liðið sum heild vóru sera sannførandi móti Ungarn - munurin var 17 mál (Mynd: EPA)
text: #000003
text: Danmark og Svøríki vunnu sínar fjórðingsfinalur í kvøld, og serliga danir vóru sannførandi.Ungarn sá ongantíð veruliga út til at hava ein møguleika í Stokkhólmi. Danmark fekk beinanvegin yvirtakið, hóast tveir stórar brendar málmøguleikar og eina tekniska villu fyrstu sjey minuttirnar. Álopið fleyt annars fyrimyndarliga væl gjøgnum dystin, og danir skoraðu heili 40 ferðir og vunnu við 17 málum. Frammandundan var størsti danski sigur í einum knock-out dysti við níggju málum, og Nikolaj Jacobsen og hansara menn hava nú heimsmet: 26 HM-dystir á rað uttan ósigur. Teir jagstra eisini framvegis eitt søguligt triðja heimsmeistaraheitið á rað.Næsta uppgáva hjá Danmark verður hálvfinala í Póllandi fríggjakvøldið. Hon verður - eins og hálvfinalan fyri tveimum árum síðani - móti Spania. Noreg byrjaði annars greitt betri í fjórðingsfinaluni teirra millum í kvøld og var á odda 6-2 og 7-3. Verjan stóð væl, Bergerud tók frá í málinum, men so funnu spaniólar uppskriftina. Tað rakti eisini meint, at Sander Sagosen fekk tvær útvísingar við stuttum millumbili og síðani spældi lítið í verjuni.
text: #000004
text: Spaniólar vóru stinnari og vunnu dramatisku fjórðingsfinaluna (Mynd: EPA)Hetta var mett at vera mest javna fjórðingsfinalan, og restina av dystinum leikaði eisini ógvuliga javnt á, tó at tað vóru norðmenn, ið væl oftari vóru á odda - mest við einum máli. Teir vóru eisini á sigurskós í síðsta minutti, á odda við einum máli og høvdu bóltin, men blakaðu hann burtur, og Daniel Dujshebaev skoraði uppá kontrálopið og í seinasta sekundið. Noreg kundi aftur avgjørt í longdu leiktíðini, men tað var eisini javnt eftir tvær ferðir fimm minuttir. Neyðugt var harvið við tíggju minuttum afturat, og har vóru spaniólar stinnari. Fimm sekund fyri tíð kundi Noreg javnað, men vongurin Kristian Bjørnsen - ið eisini blakaði bóltin burtur í vanligu leiktíðini - fekk ikki bóltin framvið Pérez de Vargas, og harvið endaði hondbóltsdramaði í Gdansk.Svøríki og Frakland skulu spæla um finalupláss
text: #000005
text: Eftir at trupulleikar vóru við at skora mál fyrstu 22 minuttirnar, og Jim Gottfridsson noyddist út við skaða í hondini, var støðan 8-8í Stokkhólmi. Síðani komu sviar í gongd við málskjótingini, og Andreas Palicka helt málið næstan stongt til hálvleiks. Tað var 14-9 í steðginum í Stokkhólmi, og Egyptaland kom ongantíð veruliga nær við. Harvið heldur sigursrøðin hjá Svøríki fram, og evropameistararnir hava hálvfinalu á skránni fríggjkvøldið.Hendan hálvfinalan verður móti Fraklandi, ið Svøríki mangan hevur havt sítt stríð við. Tað stóð á jøvnum í steðginum millum Frakland og Týsklandí fjórðingsfinaluni í Gdansk. Tað vóru týskarar, ið slóu Føroyar út í undankappingini, sum byrjaðu betri eftir steðgin. Tað var stríggið hjá fraklendingum at fáa mál móti Andreas Wolff, men so kom glið á, og í hinum endanum gjørdi Remi Desbonnet bart. Hann hevði avloyst Gerard í franska málinum, og bjargaði fleiri fríum skotum seinastu stóru tjúgu minuttirnar, tá Frakland rann avstað frá Týsklandi.Lagt er upp til tvær ógvuliga spennandi hálvfinalur fríggjakvøldið, tá fýra evropeiskir hondbóltsrisar spæla.HM-fjórðingsfinalurMikudagin 25. januarDanmark - Ungarn 40-23 (21-12)Noreg - Spania 34-35 (25-25 eftir vanliga leiktíð)Svøríki - Egyptaland 26-22 (14-9)Frakland - Týskland 35-28 (16-16)HM-hálvfinalurFríggjadagin 27. januar17.00: Danmark - Spania19.30: Svøríki - Frakland
text: #000006
text: Bresta saman um finalupláss í annaðkvøld
text: #000009
text: U15-genturnar skúgvaðu alla mótstøðu av vegnum
text: #000010
text: U21-landsliðið so at siga óbroytt
text: #000011
text: 13 nýggir venjarar fingið prógv
text: #000012